Coronavirus Omicron LIVE Updates: कोरोना से कोहराम, 264202 नए केस दर्ज, एक्टिव मरीजों की संख्या 12,72,073 हुई; देश की पॉजिटिविटी रेट 14.78%
देशभर में कोरोना के नए मामलों में उछाल दर्ज हो रहे हैं। मुंबई, कर्नाटक, केरल, दिल्ली, पश्चिम बंगाल, उत्तर प्रदेश समेत कई राज्य और महानगरों में हालात गंभीर हैं।
Coronavirus Omicron LIVE Updates: देशभर में कोरोना के मामले तेजी से बढ़ रहे हैं। देश की राजधानी दिल्‍ली में  पिछले 24 घंटों में 28 हजार से अधिक कोराना के नए केस दर्ज किए गए हैं। नए मामलों में उछाल के बाद राजधानी की पॉजिटिविटी रेट बढ़कर 30% हो गई है। यही नहीं, पिछले 24 घंटों में 31 मरीजों की मौत हुई है। महाराष्ट्र में भी कोरोना के नए मामले हर रोज 50 हजार के करीब दर्ज हो रहे हैं। पिछले 24 घंटे में कोरोना के 46,406 नए केस दर्ज हुए हैं। जबकि, 36 लोगों की मौत इस महामारी से हो गई है। वहीं, मुंबई में कोरोना के 13,702 नए केस दर्ज हुए हैं। जबकि, 6 और लोगों ने अपनी जानें गंवाई है। नए मामले सामने आने के बाद कुल एक्टिव केस 95,123 हो गया है।